CONSILIUL LOCAL AL MUNICIPIULUI


    S I G H I Ş O A R A

                                               

 H O T Ă R Â R E A    NR. 16





                      din 23 februarie 2012

privind aprobarea depozitării temporare la Depozitul de deşeuri nepericuloase al Municipiului Sighişoara, a deşeurilor menajere provenite din Comuna Hoghilag

         
Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de aprobare a depozitării temporare la Depozitul de deşeuri nepericuloase al Municipiului Sighişoara, a deşeurilor menajere provenite din Comuna Hoghilag;
             Având în vedere adresa Comunei Hoghilag, nr.3262/03.11.2011, înregistrată la Municipiul Sighişoara sub nr. 22366/08.11.2011, prin care, solicită sprijinul pentru obţinerea  aprobării de depozitare temporară a deşeurilor menajere, la Depozitul de deşeuri nepericuloase al Municipiului Sighişoara .

 Având în vedere consultările care au avut loc la nivelul autorităţilor implicate în gestionarea deşeurilor, pentru găsirea unor soluţii de depozitare a deşeurilor generate de populaţia şi agenţii economici din Comuna Hoghilag ;

            Având în vedere prevederile Ordonanţei de Urgenţă nr. 78/2000 privind regimul deşeurilor, cu modificările şi completările ulterioare;

Având în vedere prevederile Ordonanţei de Urgenţă nr. 195/2005 privind protecţia mediului, cu modificările şi completările ulterioare;

Având în vedere prevederile Legii nr.211/2011 privind regimul deşeurilor ;

           Având în vedere Raportul de specialitate al Compartimentului Monitorizare Servicii de Utilităţi Publice, Investiţii, Urmărire Contracte, prin care, se propune aprobarea depozitării temporare a deşeurilor menajere provenite din Comuna Hoghilag la Depozitul de deşeuri nepericuloase al Municipiului Sighişoara, pe o perioadă de 1 (un) an;


Având în vedere avizele favorabile ale tuturor comisiilor pe domenii de specialitate;

În baza art. 36, alin. 2, lit. (d), alin. 6, lit. a, pct. 14,  alin. 9, art. 45, alin. (1) si art. 115 alin. (1), lit. (b) din Legea Administraţiei Publice Locale nr. 215/2001, republicată, cu modificările şi completările ulterioare ;

                                                       
H O T Ă R Ă Ş T E :

 Art.1 Se aprobă depozitarea temporară a deşeurilor menajere provenite din Comuna Hoghilag  la Depozitul de deşeuri nepericuloase al Municipiului Sighişoara, pe o perioadă de 1 (un) an de la data adoptării prezentei. 

Art.2 Depozitarea deşeurilor menajere, provenite din Comuna Hoghilag, la Depozitul de deşeuri nepericuloase al Municipiului Sighişoara se va face numai după ce în prealabil s-a realizat sortarea acestora la producator, conform prevederilor legale în domeniul protecţiei mediului şi al gestionării deşeurilor.

Art.3 Taxa in valoare de 65 lei/tona sau 40 lei/mc. se încasează în baza facturii emise şi are termen de plată 30 zile calendaristice de la data emiterii facturii. Neachitarea facturii în decurs de 60 de zile, atrage anularea aprobării depozitării deşeurilor provenite din Comuna Hoghilag .

          Art.4 Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi aparatul de specialitate al acestuia.

 PRESEDINTE DE SEDINTA, 






Sorin-Virgil Savu









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu 15 voturi pentru şi două abţineri)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Compartiment monitorizare servicii ;

1 ex. Comuna Hoghilag

9 ex.BC/FM

